**KISKŐRÖS VÁROS KÉPVISELŐ-TESTÜLETE**

4-5/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. március 19-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba jegyző

 Lucza Alexandra jegyzőkönyvvezető

**Meghívottként részt vett:** Szabados Anna a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, dr. Filus Erika a Petőfi Sándor Szülőház és Emlékmúzeum igazgatója, Huszty Dániel a Kiskőrösi Rónaszéki Fürdő vezetője, Szabó István a Kőröskom Nonprofit Kft. ügyvezetője.

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy a 2025. február 19-i képviselő-testületi ülés óta 5 millió forintot meghaladó értékű kötelezettségvállalás nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 12 „igen” szavazattal az alábbi napirendet fogadta el:

**N A P I R E N D:**

1. Beszámoló a Petőfi Sándor Városi Könyvtár tevékenységéről

**Előterjesztő:** Polgármester

**Előadó:** Intézményirányítási menedzser

1. Beszámoló a Kiskőrösi Rónaszéki Fürdő üzemeltetéséről

**Előterjesztő:** Polgármester

**Előadó:** Intézményirányítási menedzser

1. A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. AZ ÖNKORMÁNYZAT TULAJDONÁBAN ÁLLÓ LAKÁSOK ÉS NEM LAKÁS CÉLÚ HELYISÉGEK BÉRLETÉRŐL ÉS ELIDEGENÍTÉSÉRŐL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS ÖNKORMÁNYZATÁNAK 2025-2029. ÉVEKRE VONATKOZÓ STRATÉGIAI ELLENŐRZÉSI TERVE

**Előterjesztő:** Jegyző

**Előadó:** Pénzügyi osztályvezető

1. PÁLYÁZAT BENYÚJTÁSA „DIMOP PLUSZ-2.1.1-24 KÓDSZÁMÚ, ENERGIA MENEDZSMENT RENDSZEREK FEJLESZTÉSE ÉS BEVEZETÉSE ÖNKORMÁNYZATOK SZÁMÁRA CÍMŰ pályázati kiírásra

**Előterjesztő:** Polgármester

**Előadó:** Pályázati és koordinációs csoportvezető

1. DÖNTÉS A TOP\_PLUSZ-3.1.3-23-BK1-2024-00031 AZONOSÍTÓSZÁMÚ, „EGYÜTT KÖNNYEBB” CÍMŰ PROJEKT MEGVALÓSÍTÁSÁRÓL

**Előterjesztő:** Polgármester

**Előadó:** Pályázati és koordinációs csoportvezető

1. SZOBOR ELHELYEZÉSE A PETŐFI MŰFORDÍTÓI SZOBORPARKBAN

**Előterjesztő:** Polgármester

**Előadó:** Intézményirányítási menedzser

1. A MAGYAR TURISZTIKAI ÜGYNÖKSÉG ZRT-VEL A TOURINFORMRA KÖTÖTT VÉDJEGYHASZNÁLATI SZERZŐDÉS MEGSZÜNTETÉSE

**Előterjesztő:** Polgármester

**Előadó:** Intézményirányítási menedzser

1. A KISKŐRÖSI FIGHTEREK KÜZDŐSPORT EGYESÜLET NÉVHASZNÁLAT IRÁNTI KÉRELME

**Előterjesztő:** Polgármester

**Előadó:** Önkormányzati asszisztens

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

BESZÁMOLÓ A PETŐFI SÁNDOR VÁROSI KÖNYVTÁR TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**A beszámolót tartja:** Petőfi Sándor Városi Könyvtár megbízott vezetője

**Domonyi László polgármester** köszöntötte az ülésen **Szabados Annát, a Petőfi Sándor Városi Könyvtár igazgatóját,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a vonatkozó jogszabályi rendelkezések szeriunt az éves szakmai munkatervet, illetve az éves szakmai beszámolót a fenntartónak, azaz Kiskőrös Város Képviselő-testületének kell jóváhagynia. Tekintettel erre a Petőfi Sándor Városi Könyvtár igazgatója, Szabados Anna elkészítette a határozat-tervezet mellékletét képező beszámolót és munkatervet, melyben bemutatja a Könyvtár 2024. éves szakmai tevékenységét és működési feltételeit. A munkatervben már a 2025. évi programok és rendezvények is bemutatásra kerültek.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Szedmák Tamás képviselő** is megköszönte a beszámolót, valamint az elmúlt években végzett munkájukat. Elmondta, hogy az intézmény elsődleges célja a látogatószám, illetve a beiratkozók számának növelése volt, melyet sikeresen tudott teljesíteni az előző évben. Úgy gondolja, hogy a jövőben is szükség lesz azokra a szolgáltatásokra, melyeket eddig is megszoktak a Könyvtártól, örül, hogy egy ilyen jól működő intézménye van a városnak.

**Filus Tibor képviselő** megköszönte a részletes anyagot és a Könyvtár egész éves munkáját, sok csoportot fogadnak, telítettek a napok. Azért egyre népszerűbb a Könyvtár, mert a könyvek árai megemelkedtek, örül, hogy a Könyvtár nyitott az új dolgokra, hogy a mai igényeket kielégítsék.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**29/2025. sz. Képv. test. hat.**

Beszámoló a Petőfi Sándor Városi Könyvtár szakmai tevékenységéről

**HATÁROZAT**

A Képviselő-testület a Petőfi Sándor Városi Könyvtár szakmai tevékenységéről és működésének feltételeiről szóló beszámolóját, valamint munkatervét a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

BESZÁMOLÓ A KISKŐRÖSI RÓNASZÉKI FÜRDŐ ÜZEMELTETÉSÉRŐL

*(Írásos előterjesztés a jegyzőkönyvhöz mellékelve.)*

**A beszámolót tartja:** Kőrösszolg Nonprofit Kft. ügyvezetője

**Domonyi László polgármester** köszöntötte az ülésen **Szabó Istvánt, a KŐRÖSSZOLG Nonprofit Kft. ügyvezetőjét és Huszty Dánielt a Fürdő vezetőjét,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a Képviselő-testület döntése szerint a Kiskőrösi Rónaszéki Fürdőt a Kőrösszolg Nonprofit Kft. közfeladatellátási szerződés alapján üzemelteti, ezért minden évben beszámol közfeladatellátási tevékenységéről. A 2024. évi működést, gazdasági eredményeket és a zavartalan működtetéshez elengedhetetlen karbantartások, felújítások szükségszerűségét tartalmazó beszámolót Szabó István ügyvezető készítette el a Képviselő-testület részére.

**Huszty Dániel a Fürdő vezetője** elmondta, hogy az összbevétel tekintetében 30 %-os növekedés történt a tavalyi évben, viszont a közművek árának növekedése miatt 2,5-szer magasabbak a kiadások is. Igyekeztek különböző programokkal színesíteni a Fürdőt az elmúlt évben, szolgáltatásokkal bővítették, gyűjtéseket szerveztek, próbáltak minden korosztály számára kielégíteni az igényeket.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Szedmák Tamás képviselő** elmondta, hogy örül, hogy komoly látogatottság emelkedés történt az elmúlt évben. A Fürdőben a mai kornak megfelelő, rendezett és modern környezetet találhatnak az odalátogatók, erre büszke lehet az egész város. Megköszönte az egész éves munkájukat.

**Filus Tibor képviselő** elmondta, hogy az Önkormányzat nagy költséggel járul hozzá a Fürdő rezsi díjaihoz, kiemelte, hogy a víz, szennyvíz díj a legmagasabb összegű tétel, mely terheli a Fürdő üzemeltetését. Ennek csökkentésére megoldásokat kell találni a jövőben, ezen dolgozik az Önkormányzat, keresik a forrásokat, hogy működtethetőbbé tegyék a Fürdőt. Az úszásoktatás új kézbe került a városban, kérte, hogy az úszótábor az idei évben is kerüljön megrendezésre, mert igényli a lakosság. Javasolta fürdő jegy támogatás nyújtását a kiskőrösi lakosok részére.

**Domonyi László polgármester** az elhangzottakra reagálva elmondta, hogy a fürdőt sajnos kevés kiskőrösi lakos látogatja, véleménye szerint az ország egyik legjobb gyógyvize itt van, a belépőjegy árak nagyon alacsonyak, ebből már nem lehetséges kedvezményt adni. Pályázatot nyertek a Fürdő energetikai költségeinek csökkentésére, reméli ez sikeresen megvalósul majd. Véleménye szerint a legfontosabb, hogy a fürdőbe érkező vendég jól érezze magát és pozitív élményekkel távozzon onnan.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**30/2025. sz. Képv. test. hat.**

Beszámoló a Kiskőrösi Rónaszéki Fürdő üzemeltetéséről

**HATÁROZAT**

A Képviselő-testület a Kiskőrösi Rónaszéki Fürdő szakmai tevékenységéről és működésének feltételeiről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezető.**

**Aszódiné Nedró Éva közigazgatási osztályvezető** elmondta, hogy a gyermekek védelméről és a gyámügyi igazgatásról szóló törvény, valamint a szociális igazgatásról és a szociális ellátásokról szóló törvény szerint minden év április 1. napjáig meg kell határozni a személyes gondoskodást nyújtó szociális és gyermekjóléti alapellátások önköltségét. Az Egészségügyi, Gyermekjóléti és Szociális Intézmény elvégezte a Bölcsödére és az Idősek otthoni ellátására vonatkozó önköltség számítást, melyet az előterjesztés tartalmaz. Eszerint a Bölcsődei gondozás önköltsége ebben az évben 523,-/nap/fő, a gondozási intézményi térítési díjat vagy az önköltség számítással megállapított intézményi térítési díjjal azonos összegben vagy a számított intézményi térítési díjnál alacsonyabb összegben lehet megállapítani, ezért az előterjesztés a bölcsődei gondozási díj 520,-/fő/nap összegű meghatározására tartalmaz javaslatot. Az Idősek otthoni ellátás önköltsége 13.030,- Ft/fő/nap, jelenleg 5.100,- Ft/fő/nap intézményi térítési díj egy személynek a bentlakásos intézményben. Az előterjesztés az Idősek otthona ellátási intézményi térítési díjának emelését 5.600,- Ft/fő/nap összegben történő megállapítását tartalmazza.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**5/2025.(...) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet módosításáról**

(1) Kiskőrös Város Önkormányzatának Képviselő-testülete a személyes gondoskodást nyújtó szociális és gyermekjóléti ellátások intézményi térítési díjait jelen rendeletben határozza meg.

(2) Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. és 8a. pontjaiban meghatározott feladatkörében eljárva a következőket rendeli el:

**1.§**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet Melléklete az 1. melléklet szerint módosul.

**2.§**

Ez a rendelet 2025. április 1.-jén lép hatályba.

*1. melléklet az 5/2025. (...) önkormányzati rendelethez*

1. A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet Mellékletében foglalt táblázat B:7 mezője helyébe a következő mező lép:

„

|  | **A** |
| --- | --- |
| **1** | 520,- Ft/fő/nap |

”

2. A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet Mellékletében foglalt táblázat B:30 mezője helyébe a következő mező lép:

„

|  | **A** |
| --- | --- |
| **1** | 5600,- Ft/fő/nap |

”

**4. napirend**

AZ ÖNKORMÁNYZAT TULAJDONÁBAN ÁLLÓ LAKÁSOK ÉS NEM LAKÁS CÉLÚ HELYISÉGEK BÉRLETÉRŐL ÉS ELIDEGENÍTÉSÉRŐL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló önkormányzati rendelete tartalmazza az Önkormányzata tulajdonában álló lakások és nem lakás céljára szolgáló helyiségek hasznosításával, bérbeadásával kapcsolatos szabályokat. A rendelet értelmében a Képviselő-testület minden év március 31. napjáig meghatározza a lakbérek május 1. napjától érvényes mértékét. Tekintettel arra, hogy 2024. évben a bérleti díjak jelentősen megemelkedtek az idei évben mind a szociális helyzet alapján bérbe adott, mind a költség elven bérbe adott lakások bérleti díja egységesen az infláció mértékével kerülne megemelésre, melynek a 2004. évi értéke 3, 7 % volt.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Pohankovics András képviselő** elmondta, hogy az Önkormányzat nagy összegeket költ a lakások karbantartására, véleménye szerint a következő évben magasabb emelés lenne indokolt.

**Szedmák Tamás képviselő** szintén magasabb emelést javasolt a következő évben.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendelet alkotta:

**Kiskőrös Város Önkormányzata**

 **Képviselő-testületének**

 **6/2025. (...) önkormányzati rendelete**

**az önkormányzat tulajdonában álló lakások és nem lakás célú helyiségek bérletéről és elidegenítéséről**

[1] Kiskőrös Város Önkormányzatának Képviselő-testülete az önkormányzat tulajdonában álló lakások lakbérének mértékét jelen rendeletben határozza meg.

[2] Kiskőrös Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdéseiben, 4. § (3) bekezdésében, 5. § (3) bekezdésben, 12. § (5) bekezdésében, 19. § (1)-(2) bekezdéseiben, 20. § (3) bekezdésében, 21. § (6) bekezdésében, 23. § (3) bekezdésében, 27. § (2) bekezdésében, 31. § (2) bekezdésében, 33. § (3) bekezdésében, 34. § (1) és (3) bekezdéseiben, 35. § (2) bekezdésében, 36. § (2) bekezdésében, 42. §-ában, 54. § (1)-(3) bekezdéseiben, 58. § (1)-(3) bekezdéseiben, 68. § (2) bekezdésében, és a 80. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 79. § (1) bekezdésében biztosított véleményezési jogkörében eljáró, Kiskőrös városban működő bérlői és bérbeadói érdekképviseleti szervezetek véleményének kikérésével a következőket rendeli el:

**1. §**

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 20. és 21. §-a helyébe a következő rendelkezések lépnek:

**„20. §**

A bérlő a szociális helyzet alapján bérbeadott lakás használatáért lakbért köteles fizetni a lakás alapterülete és komfortfokozata után, a lakbér havi bruttó mértéke:

*a)* összkomfortos lakás esetében: 404,- Ft/m2

*b)* komfortos lakás esetében: 321,- Ft/m2

*c)* félkomfortos lakás esetében: 166,- Ft/m2

*d)* komfort nélküli lakás esetében: 114,- Ft/m2

**21. §**

A bérlő a költségelven bérbeadott lakás használatáért lakbért köteles fizetni a lakás alapterülete és komfortfokozata után, a lakbér havi bruttó mértéke:

*a)* összkomfortos lakás esetében: 674,- Ft/m2

*b)* komfortos lakás esetében: 415,- Ft/m2

*c)* félkomfortos lakás esetében: 290,- Ft/m2

*d)* komfort nélküli lakás esetében: 207,- Ft/m2”

**2. §**

Ez a rendelet 2025. május 1-jén lép hatályba.

**5. napirend**

KISKŐRÖS VÁROS ÖNKORMÁNYZATÁNAK 2025-2029. ÉVEKRE VONATKOZÓ STRATÉGIAI ELLENŐRZÉSI TERVE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy Magyarország helyi önkormányzatairól szóló törvényben azt a jogot és feladatot kapja a jegyző, hogy belső kontrollrendszert kell működtetnie, melynek része a belső ellenőrzés. A képviselő-testület minden év decemberi ülésén fogadja el a következő évre vonatkozó belső ellenőrzési tervét, mely alapján a belső ellenőrök végzik a munkájukat. Ezenkívül a képviselő-testületnek szükséges megalkotni és elfogadni a stratégiai ellenőrzési tervét is a jogszabály szerint, mely 5 évre szól. Ezt egy külső, megbízott Kft. készítette minisztériumi útmutatók és a jogszabályok figyelembevételével 2025-2029. évekre vonatkozóan, mely a belső ellenőrzés átfogó céljaira, folyamatok kockázataira és a belső ellenőrzés fejlesztésének irányára vonatkozó elhatározásokat tartalmazza. A stratégiai ellenőrzési terv a határozat-tervezet mellékletét képezi.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**31/2025. sz. Képv. test. hat.**

Kiskőrös Város Önkormányzatának 2025-2029. évekre vonatkozó stratégiai ellenőrzési terve

**HATÁROZAT**

Kiskőrös Város Képviselő-testülete Kiskőrös Város Önkormányzatának 2025-2029. évekre vonatkozó stratégiai ellenőrzési tervét a határozat mellékletében foglaltak szerint jóváhagyja.

**Felelős:**  jegyző

**Határidő:**  folyamatos

*Mellékletek a jegyzőkönyvhöz csatolva.*

**6. napirend**

PÁLYÁZAT BENYÚJTÁSA „DIMOP PLUSZ-2.1.1-24 KÓDSZÁMÚ, ENERGIA MENEDZSMENT RENDSZEREK FEJLESZTÉSE ÉS BEVEZETÉSE ÖNKORMÁNYZATOK SZÁMÁRA CÍMŰ PÁLYÁZATI KIÍRÁSRA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és koordinációs csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a Széchenyi Terv Plusz keretében „Energia menedzsment rendszerek fejlesztése és bevezetése önkormányzatok számára” című pályázati felhívás jelent meg 2024. decemberében, mely felhívás célja, hogy műszakilag megfelelő és tanúsított, új lokális energiamenedzsment rendszerek és eszközök kerüljenek telepítésre, melyek hosszútávon működtethetőek, energiahatékonysági célokat segítenek elő és az energiatermelés, valamint a fogyasztás optimalizálását tudják egyensúlyban tartani. A felhívás keretében kizárólag saját tulajdonú épületekben történő fejlesztések támogathatóak. A támogatható tevékenységek között az energiamenedzsment rendszer műszaki tervezése, kapcsolódó berendezések és szoftverek beszerzése, tananyagfejlesztés és szemléletformálás szerepel. A támogatásra rendelkezésre álló keretösszeg 7.600.000.000.-Ft, a támogatott pályázatok száma várhatóan 33-76 db. Az igényelhető támogatás összege legalább 75 millió Ft, de legfeljebb 225 millió Ft, az Önkormányzat a maximum, 225 millió Ft összegre kíván pályázni.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**32/2025. sz. Képv. test. hat.**

Pályázat benyújtása a „DIMOP PLUSZ-2.1.1-24 kódszámú, energia menedzsment rendszerek fejlesztése és bevezetése önkormányzatok számára című pályázati kiírásra

**HATÁROZAT**

A Képviselő- testület:

1. egyetért energiahatékonysági intézkedések fejlesztését célzó, maximum 225.000.000,-Ft összköltségű projekt megvalósításával.
2. egyetért azzal, hogy az Önkormányzat a projekt megvalósítása érdekében DIMOP Plusz-2.1.1-24 kódszámú „Energia menedzsment rendszerek fejlesztése és bevezetése önkormányzatok számára” című pályázati felhívás keretében a maximum bruttó 225.000.000,- forint vissza nem térítendő pályázati forrás elnyerésére pályázatot nyújtson be.
3. egyetért azzal, hogy a projekt megvalósítása érdekében az Önkormányzat konzorciumot hozzon létre.
4. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások, valamint nyertes pályázat esetén a Támogatási szerződés aláírására is.

**Felelős:** polgármester

**Határidő:** 2025. március 21.

**7. napirend**

DÖNTÉS A TOP\_PLUSZ-3.1.3-23-BK1-2024-00031 AZONOSÍTÓSZÁMÚ, „EGYÜTT KÖNNYEBB” CÍMŰ PROJEKT MEGVALÓSÍTÁSÁRÓL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és koordinációs csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy ez egy helyi humán fejlesztés, mely projekt célcsoportja a nők, fiatalok, gyermekkorú személyek, mélyszegénységben élő gyermekek, romák, fiatal felnőttek, fogyatékkal élő személyek, idősek, tanyán élők, akik részére ügyfélfogadási teret és 423 db program megvalósítását tervezi az Önkormányzat 48 hónapon keresztül. A projekt címe „Együtt könnyebb”, melyben számos együttműködő partnere lenne az Önkormányzatnak és 200 millió forint összegű támogatást nyert el, mely 100 %-os intenzitású.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**33/2025. sz. Képv. test. hat.**

Döntés a TOP\_PLUSZ-3.1.3-23-BK1-2024-00031 azonosítószámú, „Együtt könnyebb” című projekt megvalósításáról

**HATÁROZAT**

A Képviselő- testület:

1. egyetért a helyi humán fejlesztések megvalósítását célzó, 200.000.000,-Ft összköltségű, 100 %-os támogatás intenzitású projekt megvalósításával.
2. egyetért azzal, hogy a projekt megvalósítása érdekében az Önkormányzat konzorciumot hozzon létre.
3. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő.
4. felhatalmazza a polgármestert a Támogatási szerződés aláírására, a projekt megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások aláírására.

**Felelős:** polgármester

**Határidő:** azonnal

**8. napirend**

SZOBOR ELHELYEZÉSE A PETŐFI MŰFORDÍTÓI SZOBORPARKBAN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a bulgáriai Várna városa egy évvel ezelőtt felajánlotta Kiskőrös Város Önkormányzatának Petar Alipiev bolgár költő, műfordító fejszobrát, melyet az Önkormányzat a műfordítói szoborparkban szeretne elhelyezni. A fejszobor ingyenes tulajdonba vételéről a Képviselő-testület már korábban döntött, azonban ahhoz, hogy a művészeti alkotás közterületen elhelyezésre kerülhessen művészeti értékére vonatkozó szakvélemény beszerzésére volt szükség, illetve képviselő-testületi döntés is szükség. A szakértői vélemény értelmében a Petőfi műfordítói szoborpark sétáló utca felöli oldalán kerülne elhelyezésre a szobor, melynek átadására 2025. május 16. napján kerülne sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**34/2025. sz. Képv. test. hat.**

Szobor elhelyezése a Petőfi Műfordítói Szoborparkban

**HATÁROZAT**

A Képviselő-testület

1. egyetért azzal, hogy a Petőfi műfordítói szoborpark sétáló utca felöli oldalán, Kiskőrös belterület 2673 hrsz. alatti közterületen Petar Alipiev, bolgár, Petőfi Sándor verseit fordító költőnő emlékére, bronz mellszobor kerüljön elhelyezésre.

2. felhatalmazza a polgármestert arra, hogy az mellszobor elhelyezéséhezszükséges intézkedéseket megtegye.

**Felelős:** polgármester

**Határidő:** azonnal

**9. napirend**

A MAGYAR TURISZTIKAI ÜGYNÖKSÉG ZRT-VEL A TOURINFORMRA KÖTÖTT VÉDJEGYHASZNÁLATI SZERZŐDÉS MEGSZÜNTETÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a Magyar Turisztikai Ügynökség Zrt.-vel 2003. évben kötött együttműködési megállapodást Kiskőrös Város Önkormányzata a TOURINFORM Iroda működtetésére, névhasználatára és üzemeltetésére vonatkozóan, melyet később átadott a Kunság-Média Kft.-nek. A szerződés szigorú feltételek mellett engedi meg működtetni a Tourinform Irodaként ezt a turisztikai információs irodát. A Kunság-Média Kft. hosszú évek óta jelezte, hogy a szerződésben és a szakmai kézikönyvben szabályozott elvárásoknak nehéz megfelelni, szakemberhiánnyal küzdenek, illetve indokolatlanul nagy terheket ró a Kft.-re és korlátozza a turisztikával kapcsolatos tevékenységét is. Ezért javaslatuk szerint a közművelődési szolgáltatás keretében egy kötetlenebb formában működő turisztikai információs szolgáltatást lenne célszerű kialakítani.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Szedmák Tamás képviselő** elmondta, hogy a tapasztalatok szerint nem volt kifizetődő a Tourinform Iroda üzemeltetése, ezért okafogyottá vált az együttműködés fenntartása.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**35/2025. sz. Képv. test. hat.**

A Magyar Turisztikai Ügynökség Zrt-vel a tourinformra kötött védjegyhasználati szerződés megszüntetése

**HATÁROZAT**

A Képviselő-testület

1. egyetért azzal, hogy a Magyar Turisztikai Ügynökséggel kötött Védjegyhasználati szerződés megszüntetésre kerüljön.
2. felhatalmazza a polgármestert, hogy a megszüntetéssel kapcsolatos jognyilatkozatokat megtegye.

**Felelős:** polgármester

**Határidő:** azonnal

**10. napirend**

A KISKŐRÖSI FIGHTEREK KÜZDŐSPORT EGYESÜLET NÉVHASZNÁLAT IRÁNTI KÉRELME

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Önkormányzati asszisztens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy dr. Csanády-Varga Zsuzsanna Csilla kérelmet nyújtott be Kiskőrös Város Önkormányzatához, melyben jelezte, hogy egyesület létrehozását határozta el. Az Egyesület a kick-boksz sportot űző sportolóknak nyújtana segítséget, versenyzési lehetőséget. Az Egyesület alapvető célja, hogy az edzések napi, heti megtartása biztosítva legyen, házi bajnokságokat tudjanak szervezni. Az Egyesület elnevezése a Kiskőrösi Fighterek Küzdősport Egyesület lenne, ehhez az Önkormányzat hozzájárulása szükséges.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** örömét fejezte ki az új Egyesület létrehozásával kapcsolatosan, gratulált nekik a szorgalmas és sikeres munkáért.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**36/2025. sz. Képv. test. hat.**

A Kiskőrösi Fighterek Küzdősport Egyesület névhasználat iránti kérelme

**HATÁROZAT**

A Képviselő-testület

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogya Kiskőrösi Fighterek Küzdősport Egyesület, a város nevét az egyesület nevében szerepeltesse.
2. felhatalmazza a Polgármestert a névhasználattal kapcsolatos szükséges jognyilatkozatok megtételére.

**Felelős:** polgármester

**Határidő:** azonnal

**11. napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** köszönetet mondott a március 15-i ünnepségen résztvevőknek, véleménye szerint ismét egy sikeres rendezvényt tudhatnak maguk mögött. A továbbiakban ismertette a képviselő-testület által elismerésben részesítettek névsorát, ezúton is gratulációját fejezte ki.

Tájékoztatta a lakosságot a Petőfi Sándor Városi Könyvtár márciusi programjairól, 2025. Március 20-án veszi kezdetét a könyvtárak nagy tavaszi programhete az Internet Fiesta – az idén a lehetőség mindenkinek alcímmel. A kiskőrösi Petőfi Sándor Városi Könyvtár is több programmal várja az érdeklődőket, melyek közül felhívta a figyelmet néhány programra. Holnap, március 20-án 17:00 órakor a helytörténeti esték programsorozat keretében Családfakutatás témakörét járják körbe előadóink Turánné Török Ágnes, Bella Tibor és Kiss László. Március 24-én, hétfőn 16:30 órakor az internet árnyoldalaira szeretnénk felhívni a figyelmet. A kiskőrösi rendőrkapitányság munkatársai, Major Norbert rendőr százados, Major-Vlasics Andrea rendőr főhadnagy tartanak figyelemfelkeltő előadást az internetes, telefonos csalások témakörében. Az Internet Fiesta folyamán, minden nyitvatartási napon a könyvtár munkatársai bemutatókat tartanak a könyvtár on-line szolgáltatásairól, az elérhető on-line tartalmakról. A részletes programot az érdeklődők megtalálják a könyvtár hirdetési felületein.

A polgármester felhívta a figyelmet, hogy 2025. március 21-én pénteken 18:00 órai kezdettel, 2025. március 22-én szombaton 16.00 órai kezdettel a SZÓ-LA-M Alapfokú Művészeti Iskola néptánc tagozatának néptáncosai és a „Négykézláb” óvodás, haladó és kezdő felnőtt kiskőrösi néptáncosok előadásában Kárpát-medence táncai címmel néptánc előadás kerül megrendezésre a Petőfi Sándor Művelődési Központban.

A továbbiakban felhívta a lakosság figyelmét, hogy 2025. március 25. napján 18:00 órakor a Petőfi Sándor Művelődési Központban lakossági tájékoztató kerül megtartásra az új Petőfi Sándor Kulturális Központ építésével kapcsolatosan. A lakossági fórumon feltehetik kérdéseiket, elmondhatják javaslataikat, észrevételeiket. Az érdeklődők részvételére számítunk.

**Domonyi László polgármester** elmondta, hogy 2025. március 28. napján 14:00 órakor a V. „Hétszínvirág” Bács-Kiskun Vármegyei Gyermek és Ifjúsági Néptáncfesztivál és Minősítő Verseny kerül megrendezésre a Petőfi Sándor Művelődési Központban.

A továbbiakban elmondta, hogy 2025. április 12-13.-án.-én megrendezésre kerül a XVI. Duna-Tisza közi Agrár Expo a Kiskőrösi Városi Sportcsarnokban, a helyben termelt magyar élelmiszerek népszerűsítése, a minőségi alapanyagokból készült kézműves élelmiszerek kóstolása és vásárlása céljából. Szombaton és vasárnap is koncertekkel, kulturális programokkal várnak minden érdeklődőt.

A polgármester felhívta a lakosok figyelmét, hogy a Kiskőrös Városért Alapítvány versíró pályázatot

Végül tájékoztatásul elmondta, hogy 2025. április 10.-én 10:00 órai kezdettel megrendezésre kerül a XXIX. Kadarka Nemzetközi Nagydíj Borverseny a Petőfi Sándor Művelődési Központban. A nevezési határidő 2025. április 14.

**Ba Edit képviselő** lakossági bejelentésre elmondta, hogy az elmúlt időszakban ismét felmerült a külterületi szemétlerakások problémája. Felhívta a lakosság figyelmét, hogy lakcímkártyával, ingyenesen elhelyezhető az építési törmelék és az egyéb hulladék a hulladékudvarban.

Megköszönte a piacnál elhelyezett fényforrásokat, véleménye szerint már teljesen biztonságos a gyalogos közlekedés, a tökéletesség érdekében a hibás járdaszakasz megjavítását és a hiányzó befejezését kérte.

Felhívta a figyelmet, hogy a Kiskőrösi Irodalmi Társaság az idei évben első alkalommal szeretné megszervezni az első nyári alkotói fesztivált a Záportározó körül, ahol ingyenes területe lesz biztosítva a kiállítók számára. Várják azok jelentkezését, akik szeretnének a fesztiválon részt venni.

**Kissné Aszódi Daniella képviselő** lakossági megkeresésre elmondta, hogy a Rákóczi, Munkácsy, Jókai utca kereszteződése nagyon forgalmas a reggeli és délutáni órákban, sok gyerek közlekedik itt biciklivel és gyalogosan és az ő biztonságos átkelésük problémássá vált. A Baross és Uzsoki utca kereszteződésében az elmúlt időszakban több baleset is történt, mert nem adták meg megfelelően az elsőbbséget, ezért kéri a problémás kereszteződések felülvizsgálatát.

**Szedmák Tamás képviselő** bejelentette**,** hogy a Kossuth Lajos és Széchényi István utca torkolatában megkezdődött a korábban kimaradt járda kiépítése.

További hozzászólás nem volt, így **Domonyi László polgármester** az ülést 15:45 órakor bezárta.

Kmf.

Domonyi László dr. Turán Csaba

polgármester jegyző